23. schôdza NR SR - 7.deň - A. dopoludnia
Dátum: 2024-12-04
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

70. Ale keď vás to nebaví, tak prečo tu ste? (Rečník sa obrátil k predsedajúcemu.) Mali sme takú dišputu, nebudem hovoriť o čom, s pánom Andrejom Dankom. V úvode, Andrej, veď ste to povedali. Vy ste povedali, že vám mama hlavu odtrhne, keď to spravíte . Tak prečo sa za to hneváte? Buďte normálny. Ja vás mám rád, ako normálneho. Keď ste to povedali, tak neprerušujte Matoviča. Veď, to je normálne, aj mne by mama hlavu za to odtrhla. (Povedané so smiechom.) Viete, čo vám, milí Slováci, pred voľbami hovorili? Že zlacnieme potraviny a Matovič to tu všetko rozkradol, Matovič dal Slovensko na kolená a my vám dáme lacnejšie... Možnože vás preberem, Andrej. (Povedané so smiechom. Rečník sa obrátil k predsedajúcemu.) Strašne ho to nebaví. (Povedané so smiechom.) My vám dáme lacnejšie potraviny! Oni pred voľbami nerozprávali: „Matovič to tu všetko rozkradol a vďaka tomu my vám nemôžeme dať tie lacnejšie potraviny, my to nemôžeme urobiť! Veď tu nie sú peniaze!“ Nie. Pellegrini, to bola to bola mega hviezda v klamaní, v zavádzaní. Pellegrini ten, ten išiel šupy-bomby! Pre Pravdu povedal, pre Pravdu povedal: „My keď vyhráme voľby znížime cenu potravín!“ Povedal na svojom Facebooku: „Ja keď sa ráno zobudím a vstávam, tak mám pred sebou potraviny a s tým idem aj do volieb. Ak sa dostanem v septembri vašu dôveru, okamžite presadíme lacnejšie potraviny.“ Peťo Pellegrini ani nespával! Preto má tie jamky zväčšené. Keď nespíte, tak v noci žužlete a on žužľal v noci od nervozity, ako tie potraviny zlacnie. Chudáčik Peťo Pellegrini! Jak vás ten Pellegrini dostal? No, ale Peťo Pellegrini nerozprával, že viete, lacnejšie potraviny nebudú, lebo to tu Matovič rozkradol. A ja viem, aké sú drahé rožky. Ja viem, koľko stojí maslo. Ja viem, koľko stojí paštéta. Ja viem koľko, stoja krumple. Chodím aj nakupovať, som majiteľ stále zariadenia jedného. Nemôžem ho menovať, pretože to je reklama, ale stále som, a keď máme chorú prevádzkarku a v soboty, nedele im chcem pomôcť, tým ľuďom, tak chodím nakupovať tie potraviny. To je niečo neskutočné. A najhoršie je na tom to, že títo ľudia, títo ľudia, ktorí sa aj teraz vracajú do sály, rozprávali na svojich mítingoch, že budú lacnejšie potraviny. Vieš, čo bolo zaujímavé? Že ty keď si prišiel s touto témou, s týmto uznesením, tak všetci odišli. Celá koalícia sa zodvihla a odpo... To ako keby si nasypal medzi hmyz alebo postriekal muchy tým deodorantom proti muchám, To všetci zmizli. A pritom by tu mali sedieť a mali by sa postaviť a mal by aj zástupca HLAS-u nejaký povedať: „No viete, áno, ale tie potraviny, preto, milí Slováci, nie sú lacnejšie, lebo...“ No, nevedia, čo vám majú povedať. Bľabotajú o tom, že tie potraviny nemôžu byť lacnejšie, pretože to tu Matovič zdevastoval. Oni vám to síce sľúbili, ale nemôžu byť lacnejšie. Ale oni nerozprávali, že Matovič to tu rozkradol, tak potraviny nebudú lacnejšie! A áno, aj v rozprave sme to už počuli. Včerajšok je naozaj krásna ukážka toho, kto nám tu vládne. Ožratý premiér Slovenskej republiky prišiel dozadu, ukázal nám vztýčený prostredník, bol absolútne vulgárny. Poobjímal sa tu so svojimi koaličnými partnermi, vybozkával sa, vytackal sa potom dozadu a na tlačovej besede: „Do riti, choďte do riti! Choďte do riti! Viete čo, milí Slováci, chcete lacnejšie potraviny? Choďte do riti!“ (Prerušenie vystúpenia predsedajúcim.)